hotchpotch/miracl-hf-unified huggingface dataset:
কিকু শারদা
কিকু শারদা (রাঘবেন্দ্র নামে জন্মগ্রহণ করেন) হচ্ছেন একজন ভারতীয় কৌতুক অভিনেতা, চলচ্চিত্র ও টেলিভিশন অভিনেতা। তিনি হাতিমে "হোবো" চরিত্রে, এফ.আই.আর-এ "কনস্টবল মুলায়েম সিং গুলগুলে" চরিত্রে, এবং আকবর বীরবল নামক কমেডি অনুষ্ঠানে "আকবর চরিত্রে অভিনয় করেছেন। তিনি কপিল শর্মার সাথে কমেডি নাইটস উইথ কপিলে কাজ করেছেন, যেখানে তিনি বেশ কয়েকটি চরিত্রে অভিনয় করেছেন যার মধ্যে উল্লেখযোগ্য হলো "পলক"। তিনি ২০০৩ সালে প্রিয়াঙ্কার সাথে বিবাহ বন্ধনে আবদ্ধ হন। তিনি ২০১৩ সালে নাচ বলিয়ে ৬-এ এবং ২০১৪ সালে ঝলক দিখলা যায় প্রতিযোগী হিসেবে অংশগ্রহণ করেছেন। তিনি ২০১৬ সালে সনিতে প্রচারিত দ্য কপিল শর্মা শোতে বিভিন্ন চরিত্রে অভিনয় করেছেন যার মধ্যে সন্তোষ এবং তার জনপ্রিয় চরিত্র বাচ্চা যাদব উল্লেখযোগ্য।
২০১৬ সালের জানুয়ারি মাসে, তিনি গুরমিত রাম রহিম সিংকে অনুকরণ করায় গ্রেপ্তার হয়েছিলেন।
প্লাঙ্কেট শীল্ড
প্লাঙ্কেট শীল্ড () নিউজিল্যান্ডের ঘরোয়া প্রথম-শ্রেণীর ক্রিকেট চ্যাম্পিয়নশীপবিশেষ। এ প্রতিযোগিতাটি ১৯০৬-০৭ মৌসুম থেকে অনুষ্ঠিত হয়ে আসছে। বিভিন্ন সময়ে নাম পরিবর্তন হলেও বর্তমানে এটি প্লাঙ্কেট শীল্ড নামে পরিচিত যা ২০০৯-১০ মৌসুম থেকে শুরুর দিকের নামে নিয়ে যায়।
১৯০৬ সালে এ প্রতিযোগিতার সূত্রপাত ঘটে। নিউজিল্যান্ডের তৎকালীন গভর্নর-জেনারেল উইলিয়াম প্লাঙ্কেট, ৫ম ব্যারন প্লাঙ্কেট শীল্ড দান করেন। শুরুর দিকের বছরগুলোয় এ প্রতিযোগিতায় সেরা দল নির্বাচনের জন্য খেলা আয়োজনের ব্যবস্থা করা হয়। অকল্যান্ড, ওয়েলিংটন, ক্যান্টারবারি, ওতাগো ও হকস বে - এ পাঁচটি প্রাদেশিক ক্রিকেট সংস্থা অংশগ্রহণ করতো। তন্মধ্যে হকস বে কেবলমাত্র দুইবার অংশ নেয়। প্রতিযোগিতার প্রথম শিরোপাধারী দল ছিল ক্যান্টারবারি। ১৯২১-২২ মৌসুমে দলগুলো একে-অপরের বিপক্ষে একবার রাউন্ড-রবিন পদ্ধতিতে খেলতো। তবে, প্রথম-শ্রেণীর মর্যাদা না থাকায় হকস বে খেলতে পারেনি। ১৯৫০-৫১ মৌসুমে সেন্ট্রাল ডিস্ট্রিক্টস ও ১৯৫৬-৫৭ মৌসুমে নর্দার্ন ডিস্ট্রিক্টস এ প্রতিযোগিতায় অন্তর্ভূক্ত হয়।
১৯৭৪-৭৫ মৌসুমে শেল অয়েল প্রতিযোগিতার প্রধান পৃষ্ঠপোষক ছিল। ফলে নতুন ট্রফির প্রবর্তন করা হয়। এ সময়ে খেলাগুলো তিনদিনব্যাপী অনুষ্ঠিত হয়। প্রথম ইনিংসে ওভারের সীমাবদ্ধতা ছিল। পরবর্তী বছরগুলোয় এ পদ্ধতি পরীক্ষামূলকভাবে প্রয়োগ ঘটানো হয়। দ্বিতীয় রাউন্ডে পদ্ধতির সঙ্কোচন ঘটানো হয়, বোনাস পয়েন্টের ব্যবস্থা রাখা হয় ও নক-আউট ফাইনাল হয়।
২০০১-০২ মৌসুমে পূর্বতন পদ্ধতির বিলুপ্তি ঘটানো হয় ও পৃষ্ঠপোষক সংস্থার পরিবর্তন হয়। স্টেট নামে পরিচিত স্টেট ইন্স্যুরেন্স শেল অয়েলের স্থলাভিষিক্ত হয়। প্রতিযোগিতার নাম পুণঃনামাঙ্কিত হয়ে নতুন পৃষ্ঠপোষক সংস্থার নামে পরিচিতি পায়। নিউজিল্যান্ডে রাজনৈতিকভাবে স্টেট পরিভাষা না থাকায় প্রথম-শ্রেণীর ক্রিকেট প্রতিযোগিতা হিসেবে স্টেট চ্যাম্পিয়নশীপ রাখা হয়।
স্টেট ইন্স্যুরেন্স তাদের সম্প্রচারস্বত্ত্ব প্রত্যাহার করে নিলে ২০০৯-১০ মৌসুমে প্লাঙ্কেট শীল্ড পুণরায় বহাল হয়। নিউজিল্যান্ড ক্রিকেট জানায় যে, নামের অধিকার আর বিক্রয়যোগ্য নয় ও বাদ-বাকী সময়ে প্লাঙ্কেট শীল্ড নামেই পরিচিতি পাবে। চূড়ান্ত খেলা আয়োজনের প্রথাও বিলুপ্ত করা হয়। এরফলে দ্বৈত রাউন্ড-রবিন প্রতিযোগিতা শেষে শীর্ষস্থানীয় দলের পয়েন্ট সংখ্যা অনুযায়ী প্রতিযোগিতার শিরোপা প্রদান করা হবে।
নভেম্বর থেকে এপ্রিলের শুরুর দিক পর্যন্ত প্রত্যেক প্রাদেশিক দল একবার রাউন্ড-রবিন সিরিজের অংশ হিসেবে ৪-দিনের খেলায় একে-অপরের বিপক্ষে প্রতিদ্বন্দ্বিতা করে। প্রতিদিন ৬.৫ ঘন্টায় ১১২ ওভারের লক্ষ্যমাত্রা খেলার জন্য নির্ধারণ করা হয়। খেলার ফলাফলের উপর পয়েন্ট প্রদানের ব্যবস্থা রাখা হয়। শীর্ষ দুই দল এপ্রিলের শুরুতে ৫-দিনের চূড়ান্ত খেলায় মুখোমুখি হয়।
সীমিত ৫০ ওভারের প্রতিযোগিতাটি স্টেট শীল্ড নামে পরিচিত। ডিসেম্বরের শেষদিক থেকে শুরু হয়ে জানুয়ারির শেষদিক পর্যন্ত প্রতিযোগিতাটি চলমান থাকে। সেমি-ফাইনাল ও ফাইনাল খেলা ফেব্রুয়ারির শুরুতে অনুষ্ঠিত হয়।
২০০৬ সালে টুয়েন্টি২০ প্রাদেশিক প্রতিযোগিতার প্রচলন হয়। এক মাসেরও বেশী সময় নিয়ে ফেব্রুয়ারি ও মার্চের শুরুর দিকে চলমান থাকে। শীর্ষ দুই দল চূড়ান্ত খেলায় অবতীর্ণ হয়। এ প্রতিযোগিতাটি স্টেট টুয়েন্টি২০ নামে পরিচিত।
মৌসুমের প্রত্যেক খেলা শেষে পয়েন্ট বরাদ্দ করা হয়। চূড়ান্ত খেলা না থাকলে সর্বাধিকসংখ্যক পয়েন্টধারী দল চ্যাম্পিয়ন হবে। ২০১১-১২ মৌসুমের পয়েন্ট পদ্ধতি নিম্নরূপ ছিল:
প্রতিযোগিতা শুরু থেকে ১৯২১-২২ মৌসুম পর্যন্ত দাবী নিষ্পত্তিমূলক খেলায় শিরোপাধারী দল:
কে. এম. শিহাব উদ্দিন
কে. এম. শিহাব উদ্দিন হলেন বাংলাদেশের একজন প্রখ্যাত কূটনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইবনে জাযলা
আবু আলী ইয়াহইয়া ইবনে ঈসা ইবনে জাযলা আল-বাগদাদী, সংক্ষেপে ইবনে জাযলা (আরবীঃأبو يحيى ابن عيسى  بن جزله), ছিলেন একাদশ শতাব্দীর একজন বাগদাদ নিবাসী আরব চিকিৎসাবিদ এবং কয়েকটি বিখ্যাত গ্রন্থের লেখক। তার একটি গ্রন্থ ১২৮০ সালে ল্যাটিন ভাষায় অনূদিত হয় এবং ব্যাপক সাড়া ফেলে।
ইবনে জাযলা বাগদাদের একটি খ্রিস্টান পরিবারে জন্মগ্রহণ করেছিলেন। তিনি ১০৭৪ সালে ইসলাম ধর্ম গ্রহণ করেন। তার মৃত্যু হয় ১১০০ সালে, আবু 'আলী ইবনে আল-ওয়ালীদ আল-মাগরিবীর আমলে।
তার রচিত একটি গ্রন্থ তাকউইম আল-আব্দান ফি দাদবির আল-ইনসান ("Dispositio corporum de constitutione hominis, Tacuin agritudinum"), এটি তৎকালীন চিকিৎসাবিদ্যার একটি অনন্য গ্রন্থ। এটি ল্যাটিন ভাষায় অনূদিত হয়েছিল।
কথিত ছিল, তিনি রোমান সম্রাট শারলেমেনের চিকিৎসক ছিলেন কিন্তু এই তথ্যের কোনো ঐতিহাসিক ভিত্তি নেই। কারণ শারলেমেনের দুই শতাব্দী পরে ইবনে জাযলার জন্ম।
ইবনে জাযলার অন্য একটি গ্রন্থ হচ্ছে, আল-মিনহাজ ফি আল-আদউইয়াহ আল-মুরাকাব্বাহ , এটিও ল্যাটিন ভাষায় অনূদিত হয়েছিল Cibis et medicines simplicibus নামে।
তিনি ইসলাম ধর্ম গ্রহণ করার পর ইসলাম ধর্মের সৌন্দর্য এবং ইহুদী ও খ্রিস্টান ধর্মের সমালোচনা করে গ্রন্থ রচনা করেছিলেন।
মুহাম্মদ মাহমুদুল ইসলাম
ড. মুহাম্মদ মাহমুদুল ইসলাম (জন্ম: ২৫-১২-১৯৭৯) হচ্ছেন একজন বাংলাদেশি শিক্ষক। তিনি সিলেট কৃষি বিশ্ববিদ্যালয়ের সমুদ্র বিজ্ঞান বিভাগের একজন সহকারী অধ্যাপক। 
মুহাম্মদ মাহমুদুল ইসলাম ২০০৩ এবং ২০০৫ সালে বাংলাদেশের চট্টগ্রাম বিশ্ববিদ্যালয় থেকে সমুদ্র বিজ্ঞান বিভাগে যথাক্রমে স্নাতক এবং স্নাতকোত্তর ডিগ্রী অর্জন করেন। উভয় কোর্সে তিনি প্রথম শ্রেণীতে প্রথম হন। ২০০৮ সালে তিনি নরওয়ের ট্রমজো বিশ্ববিদ্যালয় থেকে "আন্তর্জাতিক মত্স ব্যবস্থাপনায়" তার দ্বিতীয় স্নাতকোত্তর ডিগ্রী লাভ করেন। অতঃপর ২০০৮ সালে তিনি জার্মানির ব্রেমেন বিশ্ববিদ্যালয়ের একজন শিক্ষানবিশ গবেষক হিসেবে যোগ দেন। ২০১১ সালে, মাহমুদুল ইসলাম একজন পিএইচডি ইন্টার্নশিপ হিসেবে কানাডার মেমোরিয়াল ইউনিভার্সিটি অফ নিউফাউন্ডল্যান্ড পরিদর্শন করেন। জার্মানির ব্রেমেন বিশ্ববিদ্যালয়ের অধ্যাপক মাইকেল ফ্লিন্টার এবং নরওয়ের ট্রমজো বিশ্ববিদ্যালয়ের অধ্যাপক স্ভেইন জেন্টফ এর তত্ত্বাবধানে ২০১২ সালে মাহমুদুল ইসলাম পিএইচডি ডিগ্রীতে ভূষিত হন। "পভার্টি ইন স্মল স্কেল ফিশারিজ ইন বাংলাদেশ: কনট্যাক্স এন্ড রিস্পন্স" বিষয়ের উপর গবেষণার জন্য তাকে পিএইচডি ডিগ্রী প্রদান করা হয়।
এম. আবদুল আলী
শহীদ এম. আবদুুল আলী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
শাহ আবদুল মজিদ
শহীদ শাহ আবদুুল মজিদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৬ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ইয়াস ইবনে মুয়াবিয়া আল-মুযানী
ইয়াস ইবনে মুয়াবিয়া আল-মুযানী রহঃ (পুরো নাম, আবু ওয়াসিলাহ ইয়াস ইবনে মুয়াবিয়া ইবনে কুররাহ) ছিলেন দ্বিতীয় হিজরি শতাব্দীর একজন তাবে'ঈ কাযী (বিচারক); বাস করতেন বসরায় (বর্তমান ইরাক)। একজন শিক্ষিত ও জ্ঞানী ব্যক্তিত্ব ছিলেন।
তার জীবনীকারগণ তাঁকে ফাকীহ বলে উল্লেখ করেছেন। তিনি জন্মগ্রহণ করেন ৪৬ হিজরিতে ইয়ামামাতে। হাদীছ শিক্ষা লাভ করেছিলেনঃ আনাস বিন মালিক (রাঃ), সাঈদ ইবনুল মুসায়্যিব (রহঃ), সাঈদ ইবনে জুবায়ের (রহঃ), আবু মিযলায প্রমুখ বিদ্বান মনীষীদের কাছ থেকে।
তার ছাত্রদের মাঝে ইমাম শু'বা, হাম্মাদ শা'বান, হুমাইদ আত-তাবীল, দাউদ ইবনে আবি হিন্দ, মু'আবি ইবনে আব্দিল কারিমের মতন জগতবিখ্যাত স্কলারগণ রয়েছেন।
তিনি উমাইয়্যা শাসনামলে বসরার কাযী নিযুক্ত হন। উমাইয়্যা আমলের বিখ্যাত খলীফা উমার বিন আব্দুল আযীয (রহঃ) তাঁকে তার উপযুক্ত পদ প্রদান করেছিলেন।
তার বুদ্ধি ও বিচক্ষনতার কারণে প্রদত্ত বিচারিক রায়গুলো লোকের মুখে মুখে ফিরতো। এরকম বহু চমকপ্রদ ঘটনা তার জীবনীগ্রন্থে পাওয়া যায়।
তিনি ১২২ হিজরি সনে মৃত্যুবরণ করেন।
আহমাদ মুহাম্মাদ শাকির
আহমাদ মুহাম্মাদ শাকির ( ) (২৯ জানুয়ারি, ১৮৯২ - ১৪ জুন, ১৯৫৮) ছিলেন একজন মিশরীয় হাদীছশাস্ত্রবিদ ও প্রখ্যাত স্কলার। ঐতিহাসিক আল-আযহার বিশ্ববিদ্যালয়ের বিশিষ্ট 'আলিম মাহমুদ শাকির তার পিতা, এবং বিখ্যাত লেখক ও সাংবাদিক মাহমুদ মুহাম্মাদ শাকির তার ভাই।
তিনি আল-আযহার বিশ্ববিদ্যালয়ে পড়াশোনা করেন এবং সেখানেই কর্মজীবন অতিবাহিত করেন, ১৯৫১ সালে অবসর নেন। তিনি কায়রোর সুপ্রিম শারিয়াহ কোর্ট এর ভাইস-চেয়ারম্যান হিসেবেও দায়িত্ব পালন করেছিলেন।
মুহাম্মাদ আকরাম নাদভি
মুহাম্মাদ আকরাম নাদভি (জন্ম ১৯৬৪) একজন প্রখ্যাত ইসলামিক স্কলার, ক্যামব্রিজ ইসলামিক কলেজ এর ডিন, আল-সালাম ইন্সটিটিউটের প্রিন্সিপাল এবং মার্কফিল্ড ইন্সটিটিউট অব হায়ার এডুকেশন এর অনারারি ভিজিটিং ফেলো। এছাড়া তিনি অক্সফোর্ড বিশ্ববিদ্যালয়ে অক্সফোর্ড সেন্টার ফর ইসলামিক স্টাডিজ এর রিসার্চ ফেলো ছিলেন, ১৯৮৯ থেকে ২০১৩ পর্যন্ত। তার জন্ম ভারতের জউনপুরে।
মুহাম্মাদ আকরাম নাদভি ইসলাম শেখা শুরু করেন মাদ্রাসাহ আল-ইসলাহ থেকে, এই মাদ্রাসার প্রতিষ্ঠাতা ছিলেন মাওলানা হামিদুদ্দীন আল-ফারাহী। এখানের শিক্ষা সমাপ্ত করে ভারতের সুবিখ্যাত শিক্ষাপ্রতিষ্ঠান নাদওয়াতুল উলামাতে চলে আসেন, এবং এখান থেকে বিএ আলিমিয়্যাহ ডিগ্রি এবং হাদীছশাস্ত্রে এমএ (ফার্স্ট ক্লাস) সমাপ্ত করেন। তিনি সরাসরি শায়খ আবুল হাসান আলী নাদভি রহঃ এর পরিচালিত প্রতিষ্ঠানে শিক্ষকতা জীবন শুরু করেন। তিনি শিক্ষকতার পাশাপাশি লাখনৌ বিশ্ববিদ্যালয় থেকে অর্থনীতিতে বিএ এবং আরবি সাহিত্যে পিএইচডি লাভ করেন।
মুহাম্মাদ আকরাম নাদভি আরবি ভাষায় ২৫ টির বেশি গ্রন্থ রচনা করেন, হাদীছ, ফিকহ, জীবনী এবং আরবী ব্যাকরণ বিষয়ক। অতি সম্প্রতি তিনি ৫৩ খণ্ডের এক সুবিশাল জীবন-অভিধান রচনা করেন, ইসলামের ইতিহাসের মুহাদ্দিসা অর্থাৎ হাদীছ শাস্ত্রের নারী বিশেষজ্ঞদের ওপর। ৮ বছর গবেষণা করে তিনি প্রায় ৮ হাজার মুহাদ্দিসার জীবনচরিত সঙ্কলন করেছেন।
তিনি বিখ্যাত স্কলার নোমান আলী খানের শিক্ষক।
শায়খ আবুল হাসান আলী নাদভি ঃ জীবন ও কর্ম(নাদভি ফাউন্ডেশন, ২০১৩)
আল-মুহাদ্দিসাহঃ ইসলামের নারী বিদ্বানগণ (অক্সফোর্ড: ইন্টারফেস পাবলিকেশন্স, ২০০৭)
আবু হানিফাহ রহঃ জীবন ও কর্ম
আল ফিকহ আল-ইসলামীঃ হানাফী মাযহাব অনুসারে (লন্ডন, ২০০৭)
মাদ্রাসা-জীবন (লন্ডন, ২০০৭) নাদওয়াতুল উলামাতে অধ্যয়নকালীন সময়ের স্মৃতিচারণ।
মুহাদ্দিসদের বাগান (লন্ডন, ২০০৭) শাহ আব্দুল আজিজ দেহলবী রহঃ রচিত গ্রন্থের অনুবাদ
http://www.alsalam.ac.uk আল-সালাম ইন্সটিটিউট
আ উইমেন অব প্যারিস
আ উইমেন অব প্যারিস (ইংরেজি: A Woman of Paris; অনুবাদ: "প্যারিসের একজন নারী") হল ১৯২৩ সালে মুক্তিপ্রাপ্ত মার্কিন নির্বাক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন এবং পরবর্তীতে তিনি এতে সুরারোপও করেছেন। এটি আ উইমেন অব প্যারিস: আ ড্রামা অব ফেট নামেও পরিচিত। এতে প্রধান চরিত্রে অভিনয় করেন এডনা পারভায়েন্স ও কার্ল মিলার।পর্যলোচনাভিত্তিক ওয়েবসাইট রটেন টম্যাটোস-এ ১২টি পর্যালোচনার ভিত্তিতে চলচ্চিত্রটির রেটিং স্কোর ৯২%। "দ্য গার্ডিয়ানের" সিএ লেজেউনে এই চলচ্চিত্রটিকে "একটি স্মরণীয় চলচ্চিত্র, একটি ঐতিহাসিক চলচ্চিত্র, দেখা ও বিবেচনা করার মত চলচ্চিত্র" বলে উল্লেখ করেন। "দ্য নিউ ইয়র্ক টাইমসের" জ্যানেট মাসলিন এই চলচ্চিত্রটিকে "চ্যাপলিনের বিরল চলচ্চিত্র" বলে অভিহিত করেন।
ভাদু গান
ভাদু গান ভারতের পশ্চিমবঙ্গ রাজ্যের একটি প্রচীন লোকগান। এই গান রাজ্যের পুরুলিয়া, বাঁকুড়া, বীরভূম, পশ্চিম মেদিনীপুর জেলা ও বর্ধমান জেলার আসানসোল মহকুমা এবং ঝাড়খণ্ড রাজ্যের রাঁচি ও হাজারিবাগ জেলার লৌকিক উৎসব ভাদু উৎসবে এই গান গাওয়া হয়ে থাকে।
কথিত আছে যে পুরুলিয়ার কাশিপুরের পঞ্চকোটের রাজা নীলমনি সিংহদেবের কন্যা ছিলেন ভাদ্রেশ্বরী। সেখান থেকেই ভদ্রেশ্বরী। তা থেকেই ভাদু। লোক মুখে প্রচলিত গল্পটা এমনই কাশীপুরের রাজকন্যা ভদ্রেশ্বরীর বিয়ে ঠিক হয়েছিল। কিন্তু ভদ্রেশ্বরীর বর বিয়ে করতে আসার পথে ডাকাতদের কবলে পরে মারা যান। সেই শোকে ভাদু আত্মঘাতী হন। ভাদুর স্মৃতিকে ধরে রাখতেই কাশিপুরের রাজার পৃষ্ঠপোষকতায় রাজ্যবাসী এই ভাদুর শুরু করেন। আবার কেউ বলেন, ভাদ্রমাসে পঞ্চকোট ও ছাতনার রাজার মধ্যে যুদ্ধে পঞ্চকোটের রাজা বিজয়ী হন। সেই স্মৃতিতেই এই গান ও উৎসবের শুরু।
পঞ্চকোট রাজপরিবারের সক্রিয় পৃষ্ঠপোষকতায় রাজদরবারে হারমোনিয়াম, পাখোয়াজ, তবলা, সানাই সহযোগে মার্গধর্মী উচ্চ সাহিত্য গুণ নির্ভরএক ধরণের ভাদু গাওয়া হত হয়। এই পরিবারের ধ্রুবেশ্বরলাল সিংদেও, প্রকৃতীশ্বরলাল সিংদেও এবং রাজেন্দ্রনারায়ণ সিংদেও দরবারী ভাদু নামক এই ঘরানার সৃষ্টিকর্তা। কিন্তু অন্যান্য সকল ভাদু গীত লৌকিক সঙ্গীত হিসেবেই জনপ্রিয় হয়েছে। লিখিত সাহিত্য না হওয়ায় এই গান লোকমুখেই প্রচারিত হয়ে এসেছে।
টুসু ও ঝুমুর গানের বিপরীতে ভাদু গানগুলিতে প্রেম এবং রাজনীতি সর্বতোভাবে বর্জিত। সাধারণতঃ গৃহনারীদের জীবনের কাহিনী এই গানগুলির মূল উপজীব্য। পৌরাণিক ও সামাজিক ভাদু গানগুলি বিভিন্ন পাঁচালির সুরে গীত হয়। সাধারণতঃ রামায়ণ, মহাভারত ও কৃষ্ণ-রাধার প্রেম পৌরাণিক গানগুলির এবং বারোমাস্যার কাহিনী সামাজিক গানগুলির বিষয় হয়ে থাকে। এছাড়া চার লাইনের ছড়া বা চুটকি জাতীয় ভাদু গানগুলিতে সমাজ জীবনের বিভিন্ন অসঙ্গতির চিত্র সরস ভঙ্গীতে ফুটিয়ে তোলা হয়।
বর্তমানে সামাজিক সচেতনা মূলক প্রচারের জন্য ভাদু গান গাওয়া হয়ে থাকে।
প্রিয়া রায়না
প্রিয়া রায়না হচ্ছেন একজন ভারতীয় টেলিভিশন অভিনেত্রী, রেডিও জকি, কৌতুক অভিনেত্রী, উপস্থাপক এবং কণ্ঠ অভিনেত্রী। তিনি সনি টিভিতে প্রচারিত কমেডি সার্কাস কা নেয়া দৌরে অংশগ্রহণের মাধ্যমে অধিক পরিচিতি লাভ করেন। তিনি এবং তার সাথে অন্যান্য কমেডি অভিনেতারা জম্মু বিশ্ববিদ্যালয়ের একটি কমেডি অনুষ্ঠানে বিচারকের দায়িত্ব পালন করেছেন। তিনি বিগ এফএমের একজন রেডিও জকি হিসেবে তার কর্মজীবন শুরু করেন, এরপর তিনি কালারস-এ প্রচারিত ইন্ডিয়া'স গট ট্যালেন্ট-এ অংশগ্রহণ করেন।
প্রিয়া রায়না ভারতের কাশ্মিরে নভেম্বরের ৫ তারিখে জন্মগ্রহণ করেন, তার বাবার নাম হচ্ছে শুবান লাল রায়না এবং মায়ের নাম হচ্ছে রেখা রায়না। তিনি কাশ্মিরি পন্ডিতের সাথে তার শৈশব অতিবাহিত করেন।
নিম্নে উল্লেখিত শিল্পীদের জন্য প্রিয়া রায়না কণ্ঠ দিয়েছেন:
আল-দারাকুতনী
আবুল হাসান 'আলী ইবনে 'উমার ইবনে আহমাদ ইবনে মাহদী ইবনে মাস'উদ ইবনে আল-নু'মান ইবনে দিনার ইবনে আব্দিল্লাহ আল-বাগদাদী আল-দারাকুতনী (৯১৮ ঈসায়ী/ ৩০৬ হিজরি, বাগদাদ - ৯৯৫ ঈসায়ী/ ৩৮৫ হিজরি) ছিলেন ইসলামের প্রাথমিক যুগের একজন বিশিষ্ট মুহাদ্দিস, হাদীছ সংকলক এবং বিদ্বান।
তিনি ৯১৮ খ্রিস্টাব্দে (৩০৬ হিজরি) বাগদাদের দার আল-কুতনে জন্ম গ্রহণ করেন, যে কারণে তাঁর নামের সাথে আদ-দারাকুতনী যুক্ত হয়েছে। তিনি শিক্ষালাভ করেন কয়েকজন উচু পর্যায়ের বিদ্বান মনীষীর কাছে, তারা হচ্ছেন, আবুল কাসিম আল-বাগাভী রহঃ, আবু বকর ইবনে আবু দাউদ রহঃ, আবু বাকর ইবনে যিয়াদ আল-নিশাপুরি রহঃ, আবু উবাইদ আল-কাসিম (তাঁর ভাই) এবং প্রমুখ।
পরবর্তী যুগের বিদ্বানগণ তাঁর মর্যাদার ব্যাপারে একমত হয়েছেন। খাতিব আল-বাগদাদী তাঁর ব্যাপারে বলেন, "তিনি তাঁর সময়ের ইমাম ছিলেন"। আবু-তায়্যিব আল-তাবারী (মৃত্যু ৪৫০ হিজরি) দারাকুতনী (রহঃ)-কে "হাদীছ শাস্ত্রের আমিরুল মু'মিনীন" বলে অভিহিত করেছেন। তাঁর ছাত্রদের মাঝে উল্লেখযোগ্য দুইজন মনীষী হচ্ছেন, ইমাম হাকিম নিশাপুরি এবং আবুল হাসান ইস্ফাহানি (রহঃ)।
তিনি ৩৮৫ হিজরি সনে (৯৯৫ ঈসায়ী) মৃত্যু বরণ করেন, বাব আল-দায়র কবরস্থানে মারুফ কারখী'র সন্নিকটে তাঁকে সমাহিত করা হয়।
তাঁর উল্লেখযোগ্য কয়েকটি কাজ হচ্ছে,
কাসিম আলি মডেল উচ্চবিদ্যালয়
কাসিম আলি মডেল উচ্চবিদ্যালয় হচ্ছে বাংলাদেশের সিলেট জেলার ফেঞ্চুগঞ্জ উপজেলার রাজনপুরে অবস্থিত একটি মাধ্যমিক বিদ্যালয়। ১৯১৫ সালে প্রতিষ্ঠিত এই বিদ্যালয় ফেঞ্চুগঞ্জের সর্বপ্রথম এবং সবথেকে পুরনো, এবং বাংলাদেশেরও একটি প্রাচীন বিদ্যালয়।
২০১৫ সালের ২৬ এবং ২৭ ডিসেম্বর বিদ্যালয়টি তার শতবর্ষ উদযাপন করে। যুক্তরাষ্ট্রে প্রবীণ শিক্ষার্থীদের দ্বারাও শত বার্ষিকী উদযাপন করা হয়।
বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, সিলেট এর অন্তর্ভুক্ত। বিদ্যালয়টিতে বিজ্ঞান, মানবিক এবং ব্যবসায় শাখায় পাঠদান করা হয়।
সুন্দরবন (দ্ব্যর্থতা নিরসন)
সুন্দরবন বলতে মূলত গঙ্গার ব দ্বীপ অঞ্চলের মিষ্টি জলের ক্রান্তীয় বনভূমিকে বোঝায়। ভারত ও বাংলাদেশের ক্রান্তীয় বনভূমির মধ্যে গণ্য করা হয়।
এর মধ্যে উল্লেখ্য-
ব্রতনৃত্য
ব্রতনৃত্য হচ্ছে একধরণের লোকনৃত্য। হিন্দু নারীরা পার্থিব কল্যাণ কামনায় ইষ্টদেবতার নিকট প্রার্থনা জানিয়ে যে আচারানুষ্ঠান পালন করে তাকে বলা হয় ব্রত। এই ব্রতের আনুষঙ্গ হিসেবে যে নৃত্য পরিবেশিত হয় তাকে ব্রতনৃত্য বলে।
নারীরা ব্রত অনুষ্ঠান সম্মিলিতভাবে পালন করে এবং এর উদ্দেশ্যকে বাস্তবায়িত করার লক্ষ্যেই ব্রতনৃত্য করে থাকে। ব্রতের ছড়া বা গানে দৈহিক, মানসিক ও আধ্যাত্মিক যেসব কামনা-বাসনা প্রকাশ পায়, তার প্রতিফলন দেখতে পাওয়া যায় ব্রতনৃত্যে।
ব্রতনৃত্যে ইহজাগতিক যে কামনা প্রকাশ পায় তাতে জটিল দর্শন বদলে থাকে জীবনের কথা। অধিকাংশ নৃত্যে কিশোরী মেয়েরাই অংশ নেয়। সধবা নারীরা সাধারণত সূর্যব্রত, কার্তিকব্রত ও মেঘরানীর কুলানামানো ব্রতে অংশ নেয়। শেষোক্ত ব্রতে কয়েকজন সধবা নারী মাথায় ঘোমটা দিয়ে ডান হাতে অাঁচল টেনে ধরে এবং মাথায় কুলা নিয়ে ছড়া বলতে বলতে নাচের ভঙ্গিতে ব্রতের স্থান কয়েকবার প্রদক্ষিণ করে। সাধারণত দুটি পা, দুটি হাত ও কব্জির আন্দোলনের ওপরই ব্রতনৃত্য নির্ভর করে। কোমরের ওপরের অংশ, বিশেষত হাত এবং ঊর্ধ্ববাহু দ্বারা তারা নানা ভঙ্গিতে বিচিত্রভাব প্রকাশ করে। এই অতি সাধারণ ভঙ্গিমার মাধ্যমেই নারীমনের আশা-আকাঙ্ক্ষা, কমনীয়তা ও সৌন্দর্য প্রকাশ পায়। ব্রতনৃত্য সর্বদা সমষ্টিগতভাবে এবং ঘড়ির কাঁটার বিপরীতে ধীরে ধীরে অনুষ্ঠিত হয়।
হাতের মাধ্যমে বিভিন্ন মুদ্রার প্রকাশ ব্রতনৃত্যের প্রধান আকর্ষণ। কিশোরীদের ব্রতনৃত্যে যে ভঙ্গিমা প্রকাশ পায় তার সঙ্গে বিবাহিতা মহিলাদের মৌলিক পার্থক্য রয়েছে। বিবাহিতা মহিলারা কোমর ও দেহের সামনের অংশের আন্দোলন বেশি পরিমাণে করে, যার মাধ্যমে উর্বরতা ও মাতৃত্বের আকাঙ্ক্ষা এবং দেহগত কামনার স্থূল প্রকাশ ঘটে; অন্যদিকে কিশোরীদের নৃত্য শুধুই সাধারণ নৃত্যভঙ্গিমা।
মামুন মাহমুদ
শহীদ মামুন মাহমুদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৫ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৫ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
পেইটন এলিজাবেথ লি
পেইটন এলিজাবেথ লি (জন্ম মে ২২, ২০০৪) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক "এন্ডি ম্যাক" এ শিরোনামিক ভূমিকায় অভিনয় করার জন্য পরিচিত।
লি "এন্ডি ম্যাক" ধারাবাহিকটিতে অভিনয় করার পূর্বে, মার্কিন টেলিভিশন চ্যানেল শোটাইম এ প্রচারিত হাস্যরস দৃশ্যকাব্যিক ধারাবাহিক "শেইমলেস" এ একজন "মেয়ে জোয়ান" ভূমিকায় এবং মার্কিন টেলিভিশন চ্যানেল সিবিএস এ প্রচারিত রাজনৈতিক দৃশ্যপট সমৃদ্ধ ধারাবাহিক "স্কেন্ডাল" এ "ভায়লেট" যিনি একজন "স্পেলিং বি" চ্যাম্পিয়ন, তার ভূমিকায় অভিনয় করেন।
২০১৭ সালের ৭ই এপ্রিল, ডিজনি চ্যানেলে" তার অভিনিত ধারাবাহিক এন্ডি ম্যাক" প্রথম দেখানো হয়। যখন লিকে মূল অভিনেত্রী হিসেবে এন্ডি ম্যাক অভিনয় করতে দেয়া সম্পর্কে নির্বাহী প্রযোজক টেরি মিন্সকি কে জিজ্ঞাসা করা হয়েছিল, তখন তিনি বলেন: "তিনি এটা পছন্দ করেছিলেন যে, লিকে দেখে মনে হয় না যে সে শিশু-তারকার তালিকায় আছে" , পরে আরো নিদৃষ্ট করেন যে, "পেইথন সম্পর্কে বিশিষ্ট করে বলতে গেলে বলা যায়, সে খুব সহজেই এই ভূমিকাটির দৃশ্যকাব্যিক এবং হাস্যরসমূলক এই উভয় দিকটিতেই পরিচারনা করতে পারে।"
তার জন্ম মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহরে, তিনি পরে ক্যালিফোর্নিয়া রাজ্যের ম্যানহাটন বিচ নামক শহরে চলে আসেন, এবং মাত্র ১০ বছর বয়সে অভিনয় করা শুরু করেন। 
লি একজন অর্ধ চৈনিক, যা তিনি তার পিতা থেকে প্রদত্ব হয়েছেন; তার পিতা এন্ড্রিউ টিনপু লি, যিনি পেশায় একজন অভিনেতা, যার সম্পর্কে তিনি বর্ণনা করতে যেয়ে বলেন "আমি একজন অভিনেত্রী হয়ে উঠার পেছনে মূল কারণ গুলোর মধ্যে একটি তিনি"। তার মাতা, জেনিফার ডোরমার লি, পেশায় একজন মনোবিৎ। তার একজন বড় বোন এবং একজন ছোট ভাই রয়েছে।
মুন্সি কবির উদ্দিন আহমেদ
শহীদ মুন্সি কবির উদ্দিন আহমেদ হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
নকীব খান
নকীব খান বাংলাদেশের একজন গায়ক, গীতিকার এবং সুরকার। ‘মন শুধু মন ছুঁয়েছে’, ‘এখন অনেক রাত’, ‘তুমি বললে’, ‘ভাল লাগে জোসনা’, ‘তোরে পুতুলের মতো করে সাজিয়ে’, ‘যদি লক্ষ্য থাকে অটুট’, এমন অসংখ্য গানের সুরকার তিনি।
নকিব খান ১৮ মার্চ ১৯৫৩ সালে চট্রগ্রাম জেলার অন্তর্গত লোহাগাড়া উপজেলার চুনতি ইউনিয়নের এক সম্ভ্রান্ত পরিবারে জন্মগ্রহন করেন। বাবার নাম আইয়ুব খান। তিন ভাইয়ের সবাই ব্যান্ড সঙ্গীতের সাথে যুক্ত। বড় ভাই একসময়ের সঙ্গীত জগতের খুব চেনা মানুষ সুরকার ও গীতিকার জালাল উদ্দিন খান জিল্লু এবং ছোট ভাই শাহবাজ খান পিলু’ও ড্রামার, ভোকালিষ্ট ও গীতিকার ।
নকিব খান চট্টগ্রামের কাজেম আলী স্কুল থেকে মাধ্যমিক পাশ করেন। চট্টগ্রাম বিশ্ববিদ্যালয় থেকে একাউন্টিং বিষয়ে স্নাতক পাশ করেন।
কৈশোরেই ব্যান্ড সংগীতের সাথে জড়িয়ে পড়েন নকীব খান। `বালার্ক` নামের একটি ব্যান্ডে গায়ক ও পিয়ানিস্ট হিসেবে তার প্রথম আত্নপ্রকাশ। কিছু দিন গাওয়ার পর বালার্ক ছেড়ে যোগ দেন সোলস্‌-এ। সোলস্‌ হলো স্বাধীনতা যুদ্ধের পর ১৯৭২ সালে সাহেদ-উল-আলম এর নেতৃত্বে নতুন নতুন স্বপ্নে বিভোর কিছু তরুণদের সমন্বয়ে গঠিত “সুরেলা” নামের একটি অর্কেস্ট্রা দল। ১৯৭৪ সালে যার নাম পরিবর্তিত করে “সোলস্” রাখা হয়। সাজেদ, লুলু ও রনি তখন এর প্রতিষ্ঠাতা সদস্য ছিলেন। প্রখ্যাত শিল্পী তপন চৌধুরী ও আহমেদ নেওয়াজ এরপর অতি অল্প সময়ের মধ্যে ১৯৭৪ সালে “সোলস্” এ যোগ দেন নকীব খান। নকীব খান যোগ দেওয়ার পর নিজেদের সুর ও কথায় গান কম্পোজ শুরু হয়।
সোলস-এর সাথে কাটিয়েছেন প্রায় ১০ বছর। এরপর বাবা মারা যাওয়ার পর ব্যক্তিগত কারণে চট্টগ্রাম ছেড়ে ঢাকায় চলে আসেন এবং গড়ে তোলেন নিজের ব্যান্ড “রেঁনেসা”। ১৯৮৫ সালে নকীব খান সোলস ছেড়ে ঢাকায় আসার পর এই ব্যান্ড গঠন করেন। জন্মের তিন বছর পর ১৯৮৮ সালে দলটির প্রথম অ্যালবাম “রেনেসাঁ” বাজারে আসে। প্রথম অ্যালবামের নিজেদের প্রতিভার কথা জানান দিতে সক্ষম হয় দলটি। ১৯৯৩ সালে “তৃতীয় বিশ্ব” নামে দ্বিতীয়, ১৯৯৮ সালে “’৭১-এর রেনেসাঁ” নামে তৃতীয় এবং ২০০৪ সালে “একুশ শতকের রেনেসাঁ” নামে চতুর্থ অ্যালবামটি বাজারে আসে।
১৯৯৩ সালে নুসরাত খানের সাথে বিবাহ বন্ধনে আবদ্ধ হন। বর্তমানে তিনি ১ কন্যা ও পুত্র সন্তানের জনক। মেয়ের নাম ফাবিহা খান এবং ছেলের নাম জারিফ খান। পেশাগত জীবনে নকীব খান ‘নেসলে বাংলাদেশ’-এর কর্পোরেট বিষয়ক পরিচালক হিসেবে কর্মরত। এর আগে চাকরি জীবনের শুরুতে ‘ফিলিপস বাংলাদেশ লিমিটেড’ এবং ‘বিওসি বাংলাদেশ লিমিটেড’-এ চাকরি করেছেন প্রায় আট বছর।
জবরদস্ত প্রেমিক
জবরদস্ত প্রেমিক ২০১৬ সালে মুক্তি পাওয়া ওড়িয়া চলচ্চিত্র। চলচ্চিত্রটির পরিচালক ও চিত্রনাট্যকার দক্ষিণ ভারতের পরিচালক রাজু সরভায়া। ছবিটি যৌথভাবে প্রযোজনা করেছেন অরুণ পাণ্ডিয়ান ও কবিতা পাণ্ডিয়ান।
মান্দার চাঁদওয়াদকর
মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারাক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন।
১৯৯৮ সালে, তিনি "প্রতিবিম্ব" নামে তাঁর নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশী নাটকে কাজ করেছেন।
দজ্জাল: দ্য স্লেয়ার অ্যান্ড হিজ ফলোয়ার্স
দজ্জাল: দ্য স্লেয়ার অ্যান্ড হিজ ফলোয়ার্স একটি আসন্ন পাকিস্তানী অ্যানিমেশনকৃত ফিচার যা বর্তমান মধ্যপ্রাচ্য সংকটের জন্য প্রাচীন পরিকল্পনার উপর ভিত্তি করে নির্মিত হয়। বিশ্বের নিয়ন্ত্রণের জন্য রাজ্যের আধিপত্য করার জন্য নির্বাচিত মানুষের বিশ্বাসকে ধারণ করে। ছবিটি রানা আররার পরিচালিত এবং পরিচালিত, শ্রাবণ ২০১৯ তারিখে এটি বিশ্বব্যাপী মুক্তি পাবে।
চলচ্চিত্র একটি প্রাচীন পরিকল্পনার গল্প যা বর্তমান মধ্যপ্রাচ্যের সঙ্কটকে আকৃষ্ট করে যা বিশ্ব শাসন আন্তর্জাতিক পূজার স্থানগুলির প্রধান কুলপতি হবে।
নভেম্বর ২০১৬ এ চলচ্চিত্রের আনুষ্ঠানিক ঘোষণা ঘোষণা করা হয়। ৩ মে ২০১৭ তারিখে প্রথম অফিসিয়াল ট্রেলার মুক্তি পায়.
এই চলচ্চিত্রটি 2019 সালের জুলাই মাসে বিশ্বব্যাপী মুক্তি পাবে।। তবে ইন্ডিয়ায় এই নতুন ছবিটি সম্পরকে বলা হচ্ছে এটি ৩য় বিশ্ব যুদ্ধের কারন হতে পারে।
দয়া শঙ্কর পাণ্ডে
দয়া শঙ্কর পাণ্ডে (জন্ম: ১৯ নভেম্বর ১৯৬৫) হচ্ছেন একজন ভারতীয় চলচ্চিত্র এবং টেলিভিশন অভিনেতা। তিনি লগান (২০০১), গঙ্গাজল (২০০৩), স্বদেশ (২০০৪) এবং রাজনীতির (২০১০) মতো সুপার হিট হিন্দি চলচ্চিত্রে অভিনয় করেছেন। তিনি ১৯৯৩ সালের চলচ্চিত্র পেহলা নাশার মাধ্যমে তার কর্মজীবন শুরু করেন। তিনি বর্তমানে সাব টিভিতে সম্প্রচারিত জনপ্রিয় ধারাবাহিক তারাক মেহতা কা উল্টা চশমায় চালু পান্ডে চরিত্রে অভিনয় করছেন।
১৯৪১ আন্দামান দ্বীপপুঞ্জের ভূমিকম্প
১৯৪১ আন্দামান দ্বীপপুঞ্জের ভূমিকম্প ২৬ জুন ভারতের আন্দামান দ্বীপপুঞ্জে আঘাত হানে যার মাত্রা ৭.৭ থেকে ৮.১ ছিল। দ্বিতীয় বিশ্বযুদ্ধ চলাকালে দক্ষিণ-পূর্ব এশিয়ার ধ্বংসযজ্ঞের তুলনায় এই ভূমিকম্পের ঘটনাবলী খুব কমই জানা যায়। এই ভূমিকম্পের ফলে আন্দামান দ্বীপপুঞ্জে ব্যাপক ক্ষয়ক্ষতি হয় এবং ৮,০০০ থেকেও বেশি লোক প্রাণ হারায় এবং এরফলে ভারতের আন্দামান ও নিকোবর দ্বীপপুঞ্জ, এবং শ্রীলঙ্কায় সুনামি দেখা দেয়। সুনামির কারণে বাংলাদেশ, মায়ানমার, এবং থাইল্যান্ডও ক্ষতিগ্রস্ত হতে পারে।উৎস
ইমরান আহমেদ (রাজনীতিবিদ)
ইমরান আহমেদ একজন বাংলাদেশী রাজনীতিবিদ এবং বাংলাদেশ জাতীয় সংসদের একজন সদস্য। তিনি আওয়ামী লীগ দলীয় রাজনীতিবিদ। তার নির্বাচনী আসন সিলেট-৪। তিনি ডাক, টেলিযোগাযোগ ও তথ্য প্রযুক্তি বিষয়ক সংসদীয় স্থায়ী কমিটির সভাপতি।
ইমরান আহমেদ ১৯৪৮ সালের ২২ ফেব্রুয়ারি সিলেটে জন্মগ্রহণ করেন। তার প্রাথমিক জীবন কেটেছে সিলেটে।
ইমরান আহমেদ শেখ মুজিবুর রহমানের দ্বারা প্রভাবিত একজন রাজনীতিক। তিনি বাংলাদেশ আওয়ামীলীগের যোগ দিয়ে রাজনীতি চর্চা করেন। তিনি ৫ বার সংসদ সদস্য নির্বাচিত হয়েছেন। সিলেট আওয়ামী লীগের সংগঠক হিসেবে কাজ করেছেন।
২০১৪ সালের নির্বাচনে তিনি সিলেট-৪ আসন থেকে নির্বাচনে অংশগ্রহণ করেন। তিনি ৬৩, ৩২৩টি ভোট পেয়ে নির্বাচনে জয়লাভ করেন। তার নিকটতম প্রতিদ্বন্দী মো ফারুক আহমেদ ২৪,২৭৪ টি ভোট পেয়েছিলেন। ফারুক আহমেদ সতন্ত্র প্রার্থী হিসেবে নির্বাচনে অংশগ্রহণ করেছিলেন।
ইমরান আহমেদ পেশায় একজন ব্যবসায়ী। তার একটি চা বাগান ও কনসালটেন্সি ব্যবসা আছে। তিনি সিলেট অঞ্চলের অন্যতম ধনী ও প্রভাবশালী ব্যবসায়ী। তিনি ২০১৪ সালের ৫ জানুয়ারির জাতীয় সংসদ নির্বাচনে অংশ নিয়ে সিলেটের জৈন্তা, গোয়াইনঘাট ও কোম্পানিগঞ্জ আসন থেকে সংসদ সদস্য নির্বাচিত হন। তিনি গ্রন্থাগার কমিটির একজন সদস্য। এছাড়া সমাজ-সংস্কৃতি বিষয়ক বিভিন্ন সংগঠনের পৃষ্ঠপোষকতা প্রদান করেন তিনি।
মোল্লা জালাল উদ্দীন আহমেদ
মোল্লা জালাল উদ্দীন আহমেদ (১৯২৬-১৯৭৯) বাংলাদেশ আওয়ামী লীগের রাজনীতিবিদ এবং সাবেক ভূমি মন্ত্রী। তিনি শেখ মুজিবুর রহমানের আমলে মন্ত্রী ছিলেন।
মোল্লা জালাল উদ্দীন আহমেদ গোপালগঞ্জের বারফায় ১৯২৬ সালের ১ ফেব্রুয়ারি জন্মগ্রহণ করেন। তিনি পেশায় একজন আইনজীবী ছিলেন। ১৯৫২ সাল ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রী এবং ১৯৫৩ সালে একই বিশ্ববিদ্যালয় থেকে এলএলবি ডিগ্রী অর্জন করেন। পড়াশোনা শেষ করে ঢাকা কোর্টে আইন পেশায় যোগ দেন।
ছাত্র অবস্থা থেকেই মোল্লা জালাল উদ্দীন আহমেদ রাজনীতিতে সক্রিয় হয়ে উঠেন। তিনি বঙ্গীয় মুসলিম ছাত্রলীগের সদস্য ছিলেন। ১৯৪১ সালে তাকে ফরিদপুর শহর শাখার সভাপতি করা হয়। এরপর জেলা শাখার সাংগঠনিক সম্পাদক, সিলেট রেফারেন্ডামে নেতৃত্বদানকারী এবং আওয়ামী মুসলিম লীগের প্রতিষ্ঠাতা-সদস্যদের একজন ছিলেন। ১৯৪৯ সালে ঢাকা বিশ্ববিদ্যালয়ের নিম্নবেতনভুক কর্মচারীদের ধর্মঘট চলছিলো, তিনি উক্ত ধর্মঘটে সমর্থন করেন ও আন্দোলন পরিচালনার দায়ে তিনি সলিমুল্লাহ মুসলিম হল থেকে বহিষ্কৃত হন। ১৯৬৪ থেকে ১৯৭২ সাল পর্যন্ত তিনি আওয়ামী লীগের কার্যনির্বাহী কমিটির সদস্য ছিলেন।
ভাষা আন্দোলনে তিনি সক্রিয় ভূমিকা পালন করেন। তিনি একজন ভাষা সৈনিক। ১৯৬৬ সালে বঙ্গবন্ধুর ছয়দফা আন্দোলনকালে নিরাপত্তা আইনে তিনি গ্রেফতার হন। তাকে জেলে বন্দি রাখা হয়। ১৯৬৮ সালে জেল থেকে মুক্তিলাভ করেন। ১৯৬৯ সালে প্রেসিডেন্ট আইয়ুব খান কর্তৃক রাওয়ালপিন্ডি গোলটেবিল বৈঠকে আওয়ামী লীগের প্রতিনিধি হিসেবে যোগ দেন। ১৯৭০ সালে তিনি পাকিস্তান জাতীয় পরিষদের সদস্য নির্বাচিত হন। ১৯৭১ সালে মুক্তিযুদ্ধ চলাকালে মুজিবনগর সরকারের দূত হিসেবে মধ্যপ্রাচ্য সফর করেন। বৈরুতে তিনি বাংলাদেশ মিশনের প্রধান ছিলেন। ১৯৭৩ সালে ফরিদপুর-১১ আসনে উপনির্বাচনে এবং ১৯৭৯ সালের সাধারণ নির্বাচনে তিনি জাতীয় সংসদ সদস্য নির্বাচিত হন। ১৯৭২-৭৩ সালে তিনি আওয়ামী লীগ সরকারের ডাক, তার ও টেলিফোন দফতরের এবং পরে বন, মৎস্য ও পশুপালন, ভূমি রাজস্ব ও ভূমি সংস্কার মন্ত্রীর দায়িত্ব পালন করেন।
১৯৭৪ সালে স্বাস্থ্যগত কারণে তিনি মন্ত্রিসভা থেকে পদত্যাগ করেন। ১৯৭৯ সালে ঢাকায় তাঁর মৃত্যু হয়।
তিনি পেশাগত জীবনে একজন আইনজীবী ছিলেন। এছাড়া বিভিন্ন সময়ে বাংলাদেশ সরকারের মন্ত্রী ছিলেন।
শামসুর রহমান শরীফ
শামসুর রহমান শরীফ  বাংলাদেশ আওয়ামী লীগের রাজনীতিবিদ। তিনি বাংলাদেশের বর্তমান ভূমি মন্ত্রী।
শামসুর রহমান শরীফ ১৯৪০ সালের ১০ মার্চ পাবনা জেলার সদর উপজেলার হেমায়েতপুর ইউনিয়নের চর শানিরদিয়াঢ় গ্রামের মাতুলালয়ে জন্মগ্রহণ করেন। তার পিতার নাম লুৎফর রহমান এবং মাতার নাম জোবেদা খাতুন। তাঁর পৈর্তৃক নিবাস পাবনার ঈশ্বরদী উপজেলার লক্ষ্মীকুন্ডা ইউনিয়নের লক্ষ্মীকুন্ডা গ্রামে। তাঁর শৈশব-কৈশোর কাটে লক্ষ্মীকুন্ডায় ও পাবনা সদরে। শামসুর রহমান শরীফ লক্ষীকুন্ডা ফ্রী প্রাইমারি স্কুল ও পাকুড়িয়া মিডল ইংলিশ স্কুলে পড়াশুনা শেষ করে পাবনা জেলা স্কুলে ভর্তি হন। পাবনা জেলা স্কুল থেকে ১৯৫৭ সালে ম্যাট্রিক পাশ করেন। এরপর পাবনা এ্যাডওয়ার্ড কলেজ থেকে ১৯৬০ সালে ইন্টারমিডিয়েট এবং ১৯৬২ সনে গ্রাজুয়েশন সম্পন্ন করেন।
তার রাজনৈতিক জীবনে প্রথমসাফল্য আসে ঈশ্বরদী উপজেলার লক্ষিকুন্ডা ইউনিয়নে চেয়ারম্যান নির্বাচিত হওয়ার মধ্য দিয়ে। তারপরই তিনি সক্রিয় ভাবে রাজনিতীতে জড়িয়ে পড়েন। তিনি উক্ত ইউনিয়ন আওয়ামীলীগের সাধারন সম্পাদক নির্বাচিত হন। পরে ক্রমান্নয়ে উপজেলা আওয়ামীলীগের সাংগঠনিক সম্পাদক, সাধারন সম্পাদক, সভাপতি ও পরে ২০০৬ সালে জেলা আওয়ামীলীগের সভাপতির মনোনীত হন এবং বর্তমানেও সভাপতির দায়িত্বে রয়েছেন। এর আগে তিনি ১৯৭৫ সালে বঙ্গবন্ধুর মৃত্যুর পর তৎকালীন সরকারের আমলে টানা ৫ বছর কারারুদ্ধ ছিলেন এবং এরশাদ সরকারের আমলেও তাকে কারাগার বরণ করতে হয়। তিনি সর্বপ্রথম ১৯৭৯ সালে পাবনা-৪ আসনে আওয়ামীলীগের মনোনয়নে সংসদ সদস্য নির্বাচনে অংশগ্রহন করেন এবং পরাজিত হন। পরে ১৯৮৬ সালের নির্বাচনে অংশ নিয়ে আবার পরাজিত হন। ১৯৯১ সালের জাতীয় সংসদ নির্বাচনে দলের সিদ্ধান্তে পাবনা-৪ আসনে তাকে মনোনয়ন না দিয়ে কেন্দ্রীয় ছাত্রলীগের সাবেক সভাপতি হাবিবুর রহমান হাবিববে মনোনয়ন দেয় আওয়ামীলীগ। পরবর্তীতে ১৯৯৬ সালে দল তাকে মনোনয়ন দিলে বিপুল ভোটের ব্যাবধানে সংসদ সদস্য নির্বাচিত হন। এরপর ২০০১, ২০০৯, ২০১৪ সালে সংসদ সদস্য নির্বাচিত হন।
ভারত বিভাগের পর নব্য স্বাধীন হওয়া পাকিস্তানে মাতৃভাষার দাবীতে আন্দোলন শুরু হয়। পূর্ব পাকিস্তানের জনগণ বাংলা ভাষাকে রাষ্ট্রভাষার দাবী জানায় ও আন্দোলন চালাতে থাকে। শামসুর রহমান শরীফ ভাষা আন্দোলনে যোগদান করেন। তখন তিনি পঞ্চম শ্রেণীর ছাত্র ছিলেন। ভাষার দাবীতে মিছিল করায় তাকে পুলিশ গ্রেফতার করে ও জেলে বন্দী রাখে। ১৯৫৯ সালে আইয়ূব খানের মার্শাল ল' বিরোধী আন্দোলনে যোগ দেওয়ার কারণে তাঁর বিরুদ্ধে হুলিয়া জারি হয়। ১৯৬২ সালে হামিদুর রহমান শিক্ষা কমিশনের বিরুদ্ধে আন্দোলন করে গ্রেফতার হন। ১৯৬৭ সালে আবারও তিনি কারাবরণ করেন ছয় দফা আন্দোলনের প্রচার করতে গিয়ে। ১৯৬৯ এর গণ অভ্যুত্থানে তার বলিষ্ঠ ভূমিকা ছিলো। ১৯৭১ সালের ২৯ মার্চ পাবনার মাধপুরে পাকিস্তানি সেনাবাহিনীর বিরুদ্ধে প্রতিরোধ যুদ্ধে নেতৃত্ব দেন। তাঁর নেতৃত্বে তাঁর বাহিনীর ১৭ জন মুক্তিযোদ্ধা গুলিতে মারা যায় এবং পাকিস্তানি সেনাদের অনেকেই ঐ যুদ্ধে হতাহত হয়। তিনি ৭ নং সেক্টরের অধীনে কাজীপাড়ায় সেনাবাহিনীর ব্রিগেড লিডারের দায়িত্বপ্রাপ্ত ছিলেন। ভারতের জলঙ্গীতে তার ছিল।
শরিফ এর পুত্র সিরহান শরীফ তমাল পাবনায় এক সাংবাদিককে আক্রমণ করার জন্য গ্রেফতার হয়েছিলেন। তিনি ঈশ্বরদী উপজেলা যুব লীগের সভাপতি ছিলেন। ঘটনার পর তাকে বহিষ্কার করা হয়। এছাড়া মুক্তিযোদ্ধার বাড়িতে আক্রমণ ও লুণ্ঠনের জন্য তার বিরুদ্ধে মামলা আছে।
ব্যাক্তি জীবনে শামসুর রহমান শরীফ ৫ মেয়ে ও ৫ ছেলের পিতা। তার স্ত্রীর নাম কামরুন্নাহার শরীফ।
সাইফুজ্জামান চৌধুরী
সাইফুজ্জামান চৌধুরী  বাংলাদেশ আওয়ামী লীগের রাজনীতিবিদ এবং বর্তমানে ভূমি মন্ত্রনালয়ের প্রতিমন্ত্রী হিসেবে দায়িত্বরত আছেন। তিনি বাংলাদেশ নবম ও দশম জাতীয় সংসদ নির্বাচনে জয়লাভ করেন।
সাইফুজ্জামান চৌধুরী ১৯৬৯ সালের ১৮ ফেব্রুয়ারি চট্টগ্রামের আনোয়ারা থানায় জন্মগ্রহণ করেন। তার বাবার নাম আখতারুজ্জামান চৌধুরী ও মায়ের নাম নুর নাহার জামান। তার বাবা একজন মুক্তিযোদ্ধা। তার বাবা বাংলাদেশ আওয়ামী লীগের একজন প্রবীণ সদস্য। তিনি চট্টগ্রাম দক্ষিণ জেলা আওয়ামী লীগের  সভাপতি ও কেন্দ্রীয় কমিটির প্রেসিডিয়াম সদস্য ছিলেন।
সাইফুজ্জামান চৌধুরী প্রাথমিক শিক্ষা গ্রহণের পর যুক্তরাষ্ট্রে যান উচ্চ শিক্ষা গ্রহণ করতে।
মূলত সাইফুজ্জামান চৌধুরী তার বাবার মাধ্যমে রাজনীতিতে সক্রিয় হন। তার বাবা চট্টগ্রামের আনোয়ারা আসন থেকে নির্বাচিত সংসদ সদস্য ছিলেন। বাবা মারা যাওয়ার পর ওই আসনে উপনির্বাচনে সংসদ সদস্য নির্বাচিত হন তিনি। এরপর ১০ম জাতীয় সংসদ নির্বাচনে আবার নির্বাচিত হন।
সাইফুজ্জামান চৌধুরী ইউনাইটেড কমার্শিয়াল ব্যাংকের নির্বাহী কমিটি এবং দেশের অন্যতম শীর্ষস্থানীয় শিল্প প্রতিষ্ঠান আরামিট গ্রুপের চেয়ারম্যান। তিনি চট্টগ্রাম চেম্বার অব কর্মাস এন্ড ইন্ডাস্ট্রির তিনবারের নির্বাচিত প্রেসিডেন্ট ছিলেন। বর্তমানে তিনি বাংলাদেশের ভূমি মন্ত্রনালয়ের প্রতিমন্ত্রী হিসেবে দায়িত্বপালন করছেন।
কাজী নাবিল আহমেদ
কাজী নাবিল আহমেদ বাংলাদেশ আওয়ামী লীগের রাজনীতিবিদ এবং বর্তমান সংসদ সদস্য। তার নির্বাচনী আসনযশোর-৩। তিনি বাংলাদেশ ফুটবল ফেডারেশন এর সহ সভাপতি।
কাজী নাবিল আহমেদ ১৯৬৯ সালের ৪ অক্টোবর ঢাকায় জন্মগ্রহণ করেন। কাজী নাবিল আহমেদের বাবার নাম কাজী শাহেদ আহমেদ এবং মায়ের নাম আমিনাহ। তার বাবা সামরিক বাহিনীতে চাকরী করতেন। ১৯৭৯ সালে সেনাবাহিনী থেকে লেফটেন্যান্ট কর্নেল হিসেবে অবসর গ্রহণ করে ব্যবসা শুরু করেন। কাজী শাহেদ আহমেদ ক্যাসেল কন্সট্রাকশন নামে একটি ব্যবসায়ী প্রতিষ্ঠান বানান, এরপর প্রতিষ্ঠা করেন জেমকন গ্রুপ। ছোট আকারে শুরু হলেও বর্তমানে প্রায় ৫ হাজার কর্মকর্তা-কর্মচারী আছে এই প্রতিষ্ঠানে।
কাজী নাবিল আহমেদ সেন্ট জোসেফ হাই স্কুল থেকে মাধ্যমিক, নটরডেম কলেজ, ঢাকা থেকে উচ্চ মাধ্যমিক পাশ করেন। উচ্চ শিক্ষার জন্য তিনি যুক্তরাষ্ট্রে যান। যুক্তরাষ্ট্রের ব্রাউন ইউনিভার্সিটি থেকে অর্থনীতিতে স্নাতক ডিগ্রী অর্জন করেন ১৯৯২ সালে। সে বছরই দেশে ফিরে আসেন। দেশে এসে পারিবারিক ব্যবসার দেখভাল করতে মনোযোগী হন। শিক্ষার উদ্দেশ্যে ১৯৯৯ সালে তিনি আবার বিদেশ গমন করেন। তিনি ইংল্যান্ডে কম্পারেটিভ পলিটিক্সের ওপর এমএসসি ডিগ্রী অর্জন করেন।
তার কর্মজীবন শুরু হয় পারিবারিক ব্যবসায়ী প্রতিষ্ঠানে কাজ করার মধ্য দিয়ে। তিনি জেমকন্ন গ্রুপের ভাইস প্রেসিডেন্ট হিসেবে বর্তমানে দায়িত্ব পালন করছেন। প্রতিষ্ঠানটি তার বাবা প্রতিষ্ঠা করেছিলেন। ১৯৮২ সালে চালু হয় জেমিনি সি ফুড, ১৯৮৬ সালে ইঞ্জিনিয়ারিং পোল ফ্যাক্টরি, ২০০২ সালে মিনাবাজার, ২০০৩ সালে জেম জুট, সম্প্রতি আবাসন ব্যবসা জেমকন সিটি চালু হয়। এছাড়াও জেমকন গ্রুপের রয়েছে ইউনিভার্সিটি অব লিবারেল আর্টন বাংলাদেশ নামে একটি বিশ্ববিদ্যালয় ও ঢাকা ট্রিবিউন পত্রিকা।
যুক্তরাষ্ট্রে থাকাকালীন সময়ে কাজী নাবিল আহমেদ রাজনীতিতে জড়িয়ে পরেন। সেখানে তার সাথে জিমি কার্টারের সাথে তার দেখা হয়। জিমি কার্টারের মাধ্যমে প্রভাবিত হয়ে তিনি রাজনীতিতে আরো বেশী আগ্রহী হন। যুক্তরাষ্ট্রে বাংলাদেশী রাজনীতিক মাহী বি চৌধুরী তার সহপাঠী ছিলেন। ২০০৩ সাল থেকে তিনি রাজনীতিতে জড়িয়ে পড়েন। তিনি বাংলাদেশ আওয়ামী লীগের সদস্য হন। তিনি বর্তমানে বাংলাদেশের জাতীয় সংসদের একজন সদস্য।
ছোটবেলা থেকেই কাজী নাবিল আহমেদ খেলাধুলার সাথে জড়িত ছিলেন। তিনি গত শতকের নব্বই এর দশক থেকে আবাহনীর ডিরেক্টর পদে ছিলেন। তিনি ঢাকা আবাহনী লিমিটেডের ভারপ্রাপ্ত ডিরেক্টর ইনচার্জ মনোনীত হন এবং বাংলাদেশ ফুটবল ফেডারেশনের সহ-সভাপতি পদে ৩ বার নির্বাচিত হয়েছেন। এশিয়ান ফুটবল কনফেডারেশনের ফুটসাল ও বিচ সকার কমিটির একজন সদস্য তিনি। শেখ কামাল ক্রীড়া কমপ্লেক্স নির্মাণেও তার ভূমিকা রয়েছে।
কারিতাস
কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।
কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।
১৯৬৭ সালে সমাজকল্যাণ, উন্নয়ন এবং দুর্যোগ ব্যবস্থাপনার জন্য বাংলাদেশ ক্যাথলিক বিশপ সম্মিলনী এ সংস্থা প্রতিষ্ঠা করে। ১৯৭০ সালের নভেম্বর মাসের প্রলয়ঙ্কর ঘূর্ণিঝড়ের পরপরই প্রতিষ্ঠানটি খ্রিস্টান ত্রাণ ও পুনর্বাসন সংস্থা (কোর) নামে পুনর্গঠিত হয়। কোর ১৯৭১ সালের ১৩ জানুয়ারি জাতীয় সংস্থার রূপ লাভ করে এবং ১৯৭২ সালের ১৩ জুলাই দি সোসাইটিস রেজিস্ট্রেশন অ্যাক্ট ১৮৬০ অনুযায়ী নিবন্ধন গ্রহণ করে। ১৯৭৬ সালে এটি ‘কারিতাস বাংলাদেশ’ নাম ধারণ করে। কারিতাস এনজিও বিষয়ক ব্যুরো কর্তৃক ১৯৮১ সালের ২২ এপ্রিল নিবন্ধিত হয়, যার নম্বর ০০৯। কারিতাস-এর প্রধান কার্যালয় ঢাকায় অবস্থিত। বরিশাল, চট্টগ্রাম, ঢাকা, দিনাজপুর, খুলনা, ময়মনসিংহ ও রাজশাহীতে কারিতাস-এর সাতটি আঞ্চলিক বা ধর্মপ্রদেশীয় কার্যালয় আছে। বৃহত্তর সিলেট এলাকায় এর একটি এরিয়া অফিস রয়েছে।
কারিতাস স্বেচ্ছাকর্মীদের নিয়ে ৬৩টি প্রকল্পের মাধ্যমে ৪৬টি জেলার ১৫৪টি উপজেলায় সমন্বিত উন্নয়ন, সমাজ কল্যাণ ও দুর্যোগ ব্যবস্থাপনার কাজ করছে। কারিতাস উন্নয়ন শিক্ষা সম্প্রসারণ কার্যক্রম (ডিডস), জেন্ডার ও উন্নয়ন কর্মসূচি (জিডিপি), সমন্বিত সমাজ উন্নয়ন প্রকল্প (আইসিডিপি), সমন্বিত মানব উন্নয়ন প্রকল্প (আইএইচডিপি) এবং প্রাকৃতিক সম্পদ ব্যবস্থাপনা প্রকল্পের (এনআরএমপি) মাধ্যমে গ্রামীণ দরিদ্র মহিলা এবং পুরুষের জন্য কাজ করে যাচ্ছে। কারিতাস বৃত্তিমূলক প্রশিক্ষণ প্রদানের মাধ্যমে কর্মসংস্থান সৃষ্টি করে যাচ্ছে। কারিতাস ডেভেলপমেন্ট ইনস্টিটিউট (সিডিআই)-এর মাধ্যমে বিভিন্ন ধরনের প্রশিক্ষণ প্রদান করে।
কারিতাস কোর-দি-জুট ওয়ার্কস প্রকল্পের মাধ্যমে ২০০৯ সালে ২১টি দেশে ৭০টি কোম্পানির কাছে নিজস্ব উৎপাদিত পণ্য রপ্তানি করেছে যার আর্থিক মূল্য প্রায় ৫.৫৯ কোটি টাকা। এই প্রকল্পে বাংলাদেশের ১৯টি জেলায় ১৪০টি দলে মোট ৩,৫২৪ জন হস্তশিল্পী মাঠ পর্যায়ে কাজ করছে। এছাড়া কারিতাস এই প্রকল্পের মাধ্যমে ১১টি বাংলাদেশী হস্তশিল্প রপ্তানিকারক প্রতিষ্ঠানকে বিগত বছরে দক্ষতাবৃদ্ধিমূলক প্রশিক্ষণ প্রদান করে।
ইয়াহইয়া ইবনে মা'ঈন
ইয়াহইয়া ইবনে মা'ঈন রহঃ () ছিলেন প্রাথমিক যুগের একজন বিশিষ্ট ইসলামিক স্কলার। তিনি ছিলেন পারস্য বংশোদ্ভূত।
তিনি ইমাম আহমাদ বিন হাম্বলের ঘনিষ্ঠ বন্ধু ছিলেন। এবং তাঁর মতই ইলমুর রিজালের বিশেষজ্ঞ ছিলেন। ইবনে হাম্বল রহঃ, আলী ইবনুল মাদিনী, ইবনে আবি শায়বাহ এবং ইবনে মা'ঈন; এই চারজনকে হাদীছ শাস্ত্রের শ্রেষ্ঠ লেখক হিসেবে বিবেচনা করা হয়ে থাকে।
তাঁর শিক্ষকদের মধ্যে উল্লেখযোগ্য কয়েকজন হচ্ছেন; ইবনুল মুবারক (রহঃ), ইসমাইল ইবনে ইয়াশ, আবাদ ইবনে আবাদ, ইবনে উয়াইনাহ (রহঃ), আবু মুয়াবিয়া, হাতিম ইবনে ইসমাইল, ইমাম ওয়াকি, আব্দুর রাজ্জাক, হাফস ইবনে গিয়াশ প্রমুখ বিশ্ববিখ্যাত বিদ্বান মনিষীগণ।
তাঁর বিশিষ্ট কয়েকজন ছাত্র হচ্ছেঃ ইমাম আহমাদ বিন হাম্বল, মুহাম্মাদ বিন সা'দ, আবু খায়সামাহ, ইমাম বুখারি, ইমাম মুসলিম, আবু হাতিম, আবু দাউদ (রহঃ) প্রমুখ।
জ্ঞানার্জনের প্রতি তাঁর ছিল অশেষ আগ্রহ। তাঁর পিতা মৃত্যুর সময় তাঁর জন্য ১০ লক্ষ ৫০ হাজার দিরহাম রেখে যান, ইল্ম-এর ভালোবাসায় ইবনে মা'ঈন তাঁর সমুদয় সম্পত্তি ব্যয় করে ফেলেন। শেষ পর্যন্ত এক জোড়া জুতা বাদে আর কিছুই তাঁর অবশিষ্ট ছিল।
তিনি হাদীছ শিক্ষার জন্য বিভিন্ন অঞ্চলে, নগরে, গ্রামে পণ্ডিতদের কাছে যেতেন; এভাবে তিনি ভ্রমণ করেন, বাসরাহ, বাগদাদ, হারান, দামেস্ক, আল-রাসাফাহ, আর-রায়, সান'আ, কুফা, মিশর এবং মক্কাসহ বহু অঞ্চল।
হাদীছ শাস্ত্রে বিশেষ করে ইলমুর রিজালে তাঁর বিশেষ অবদান রয়েছে। যদিও তিনি বহু গ্রন্থ লিখেছিলেন, সঙ্কলন করেছিলেন কিন্তু বেশিরভাগ-ই আজ পাওয়া যায় না। তিনি মাত্র মাত্র ২০ বছর বয়স থেকে লিখতে শুরু করেন। বর্তমানে যে গ্রন্থগুলোর অস্তিত্ব আছে এর মধ্যে উল্লেখযোগ্য কয়েকটি হচ্ছে, মা'রিফাতুল আল-রিজাল, তারিখ উসমান বিন সা'ঈদ আদ-দারিমী, ইয়াহইয়া ইবনে মা'ঈন ওয়া কিতাবুল তারিখ এবং মিন কালাম আবি জাকারিয়্যা ইয়াহইয়া ইবনে মা'ঈন ফিল রিজাল।
দরবেশ ঘূর্ণি
দরবেশ ঘূর্ণি বা সুফি ঘূর্ণি  ছেমার একটি প্রকারভেদ বা এক প্রকারের শারীরিকভাবে সক্রিয় ধ্যান যা সুফিদের মধ্যে জন্ম নেয় এবং যা এখনো মৌলাবিয়া তরিকা এবং রিফাই-মারুফি মত অনেক তরিকার সুফিরা এই নৃত্যের অনুশীলন করে থাকেন। এটি একটি প্রথাগত ধ্যান অনুশীলন যা ছেমায় (সুফিদের ইবাদতের বিশেষ নৃত্য) বা ওরছ শরীফে (সাধারণত সুফিদের ওফাত দিবস উপলক্ষে পালন করা হয়) পালন করা হয়ে থাকে যাতে দরবেশ বা সুফিরা পরিপূর্ণ মানব বা ইনসানে কামেলের মর্যাদা অর্জন করতে পারেন।
দ্বাদশ শতাব্দিতে, সুফি সম্প্রদায় প্রথমবারের মতো এমন একটি ত্বরীকা গঠনের চেষ্টা করেন যার মাধ্যমে একজন শিষ্য বা মুরীদ একটি নির্দেশিত পথ অনুসরণ করে আপন মুর্শিদ বা পীরের সেবা করার মাধ্যমে মুর্শিদ বা পীরের সাথে নিজের একটি আত্মিক সর্ম্পক প্রতিষ্ঠিত হয়। এই সম্প্রদায়ের এমন সদস্যকে পারসি ভাষায় দরবেশ হিসেবে বলা হয়ে থাকে।
জীবন ও তার বৈচিত্র্য
পৃথিবী সকল প্রকার সজীব বস্তুর উৎপত্তি, গঠন, প্রকৃতি, জীবন প্রক্রিয়া, পরিবেশের সঙ্গে পারস্পরিক নির্ভরশীলতা, স্থায়িত্ব, বংশবিস্তার প্রত্যেকের সঙ্গে জীবজগৎ জড়িত। জীবদেহ বিভিন্ন জৈব ও অজৈব বস্তুর সমন্বয়ে গঠিত, কিন্তু গঠন ও কার্যগত জড় বস্তুসমূহের ঐক্যবদ্ধ ও বিশেষ এক ভৌত রাসায়নিক সাম্যাবস্থায় নতুন বৈশিষ্ট্যের বহিঃপ্রকাশ ঘটে, যা হল জীবন। বিভিন্ন বিজ্ঞানীরা যেভাবে জীবনের সংজ্ঞা দিয়েছেন তা হল - বৃদ্ধি, প্রজনন, পরিব্যক্তি, বিবর্তন ইত্যাদি বৈশিষ্ট্য প্রকাশকারী প্রোটোপ্লাজমীয় বস্তুকে জীবন বলে।
জীবনের প্রধান লক্ষণ বা ধর্ম গুলি হল-
প্রত্যেক জীব অপত্য জীব সৃষ্টি করে বংশবিস্তার করে এবং প্রজাতির অস্তিত্ব বজায় রাখে। জীবের বংশবিস্তার করাকে প্রজনন বলে।
জীবকোষে যে অনবরত রাসায়নিক বিক্রিয়া ঘটেছে তাদের সমষ্টিগত ফলকে বিপাক বলে। যে বিপাক গঠনমূলক অর্থাৎ, যে ক্ষেত্রে জীবদেহের শুষ্ক ওজন বাড়ে তাকে উপচিতি বিপাক বলে। যেমন - সালোকসংশ্লেষ ও পুষ্টি। যে বিপাকের ফলে জীবদেহের শুষ্ক ওজন কমে তাকে অপচিতি বিপাক বলে। যেমন - শ্বসন ও রেচন। অপচিতি বিপাক বেশি হলে জীবদেহের বৃদ্ধি হয়।
জীবমাত্র উত্তেজনায় সাড়া দেয়। জীবের উত্তেজনায় সাড়া দেওয়ার ধর্মকে উত্তেজিতা বলে।
এককোষী ও বহুকোষী সমস্ত জীবদেহই প্রোটোপ্লাজমীয় কোষ দিয়ে গঠিত। প্রোটোপ্লাজমকে প্রাণের ভৌত ভিত্তি বলে।
খাদ্যগ্রহণ ও খাদ্যের আত্তীকরণের মাধ্যমে প্রোপ্লাজম সংশ্লেষিত হয়, ফলে জীব দেহের শুষ্ক ওজন বৃদ্ধি পাওয়াকে বৃদ্ধি বলা হয়।
মঁসিয়ে ভের্দু
মঁসিয়ে ভের্দু (ইংরেজি: Monsieur Verdoux) হল ১৯৪৭ সালে মুক্তিপ্রাপ্ত মার্কিন ব্ল্যাক কমেডি চলচ্চিত্র। এটি প্রযোজনা ও পরিচালনা করেন চার্লি চ্যাপলিন। অরসন ওয়েলসের গল্প ভাবনা অবলম্বনে চলচ্চিত্রটির চিত্রনাট্য রচনা করেছেন চার্লি চ্যাপলিন নিজেই এবং তিনি নাম ভূমিকায়ও অভিনয় করেন। অঁরি দেসির লঁদ্রু নামে এক সিরিয়াল কিলারের জীবনী এই চলচ্চিত্রের মূল অনুপ্রেরণা। এতে অন্যান্য চরিত্রে অভিনয় করেন মার্থা রাই, উইলিয়াম ফ্রলি, ও মেরিলিন ন্যাশ।
"মঁসিয়ে ভের্দু" ছবিটির উদ্বোধনী প্রদর্শনী হয় ১৯৪৭ সালের ১১ এপ্রিল নিউইয়র্ক শহরের ব্রডওয়ে থিয়েটারে এবং এতে উল্লেখিত চ্যাপলিনের রাজনৈতিক মতাদর্শ নিয়ে বিতর্কের সৃষ্টি হয়।
২০০৯ আন্দামান দ্বীপপুঞ্জের ভূমিকম্প
২০০৯ আন্দামান দ্বীপপুঞ্জের ভূমিকম্প ১১ আগস্ট সময়ে ভারতের আন্দামান দ্বীপপুঞ্জে আঘাত হানে। এই ভূমিকম্পের মাত্রা ৭.৫ M পরিমাপ করা হয়েছিল, এবং ২০০৪ ভারত মহাসাগরে ভূমিকম্প ও সুনামির পর এটা ছিল এই অঞ্চলের সবথেকে শক্তিশালী। ভূমিকম্পটির উপকেন্দ্র পোর্ট ব্লেয়ার থেকে ২৬০ কিলোমিটার উত্তরে ছিল, এবং এর ভূকম্পন দক্ষিণ-পূর্ব ভারত, বাংলাদেশ, মায়ানমার, এবং থাইল্যান্ড থেকেও অনুভূত হয়েছিল। প্রশান্ত মহাসাগরীয় সুনামি সতর্কতা কেন্দ্র ভারত, বাংলাদেশ, মায়ানমার, ইন্দোনেশিয়া এবং থাইল্যান্ডে একটি সুনামির সতর্কবার্তা দেয়, যদিও এটি পরবর্তীতে সরে যায়। হতাহতের কোন খবর পাওয়া না গেলেও ভবনসমূহের কিছুটা ক্ষয়ক্ষতির কথা শুনা যায়। একই সময়ে, ২০০৯ শিজুকা ভূমিকম্পও জাপানের দক্ষিণ হনশুতে আঘাত হানে।
স্পেন্সার লিস্ট
স্পেন্সার লিস্ট (জন্ম এপ্রিল ৬, ১৯৯৮) একজন মার্কিন কিশোর চলচ্চিত্র অভিনেতা। লিস্ট, মার্কিন টেলিভিশন চ্যানেল ফক্সে প্রচারিত কল্পবিজ্ঞান ভিত্তিক ধারাবাহিক "ফ্রিন্জিতে" অভিনয় করার জন্য পরিচিত হন, যেখানে তিনি "ইনার চাইল্ড" নামক পর্বে তিনি, গবেষণাগারে জন্মগ্রহনকারী একটি রহস্যময় শিশুর ভূমিকায় অভিনয় করেন। এ ছাড়াও তিনি, মার্কিন টেলিভিশন চ্যানেল এনবিসিতে প্রচারিত অপরাধমূলক এবং গোয়েন্দা কাহিনী সমৃদ্ধ ধারাবাহিক "" এ ও অভিনয় করেন, যেখানে তিনি মার্কিন অভিনেতা লেল্যান্ড অর্সের এর চরিত্র "কেভিন অয়াকার" এর পুত্র টেইল এর ভূমিকায় অভিনয় করেন। লিস্টকে ২০০৯ সালে, মার্কিন লেখক জ্যাক কেচসহাম এর "অফস্প্রিং" উপন্যাস অবলম্বনে নির্মিত অধীরতামূলক চলচ্চিত্র অফস্প্রিং এ আর্বিভুত হতে দেখা যায়। তিনি মার্কিন শিশুতোষ চ্যানেল ডিজনি চ্যানেল এ প্রচারিত হাস্যরসমূলক ধারাবাহিক "বাঙ্ক'ড" এ অতিথি ভূমিকায় হাজির হন, ধারাবাহিকটির "লুক'স ব্যাক" শীর্ষক পর্বে তিনি ক্যাম্প চ্যাম্পিয়ন ক্যাম্পার এর ভূমিকায় এরিক নামে অভিনয় করেন, পর্বটিতে তার সাথে তার যমজ বোন পেইটন লিস্ট অভিনয় করেন, যেখানে তার বোন একটি প্রশিক্ষণ ক্যাম্পের কাউন্সিলর এমা রোস এর ভূমিকায় অভিনয় করেছিলেন।
লিস্টের জন্ম, মার্কিন যুক্তরাষ্ট্রের ফ্রোরিডা রাজ্যে, কিন্তু মাত্র চার বছর বয়সে তিনি নিউ ইয়র্ক রাজ্যে চলে আসেন। তার যখন ১২/১৩ বছর বয়স, এবার তিনি ক্যালিফোর্নিয়া রাজ্যের লস অ্যাঞ্জেলেস শহরে চলে আসেন। তিনি খুব কম বয়সেই অভিনয় করা শুরু করেছিলেন, একাধারে একা তবে তার যমজ বোন পেটন এর সাথে। লিস্টকে, বিভিন্ন প্রতিষ্ঠানের বিভিন্ন প্রকার প্রায় চারশোরও বেশি বাণিজ্যিক বিজ্ঞাপনে আর্বিভুত হতে দেখা যায়।
লিস্টের, ছোট ভাই ফিনিক্স এবং যমজ বোন পেটন, তারা দুজনই অভিনেতা/অভিনেত্রী এবং মডেল। তিনি পেটন থেকে এক মিনিট ব্যবধানের ছোট।
বাপ্পাদিত্য বন্দ্যোপাধ্যায়
বাপ্পাদিত্য বন্দ্যোপাধ্যায় (২৮ অগাস্ট, ১৯৭০ – ০৭ নভেম্বর, ২০১৫) ভারতীয় বাংলা চলচ্চিত্রের পরিচালক, প্রযোজক তথা একজন কবি ছিলেন।
২০০০ সালে, বাপ্পাদিত্য বন্দ্যোপাধ্যায় পরিচালিত প্রথম সম্প্রদান নামক চলচ্চিত্রটি ৬ম ঢাকা আন্তর্জাতিক চলচ্চিত্র উৎসবের জন্য নির্বাচন করা হয়েছিল। সে বছরই চলচ্চিত্রটি বিএফজেএ-এর প্রধান তিনটি বিভাগে পুরস্কার বিজয়ী হয়; যথা, সেরা পার্শ্ব অভিনেত্রী, সেরা পার্শ্ব অভিনেতা ও সেরা নেপথ্য গায়িকা। এছাড়া চলচ্চিত্রটি সেরা সঙ্গীত পরিচালক বিভাগে দিশারি পুরস্কার বিজয়ী হয়।
২০০৩ সালে বিএফজেএ (বঙ্গীয় চলচ্চিত্র সাংবাদিক সঙ্ঘ) কর্তৃক বাপ্পাদিত্য বন্দ্যোপাধ্যায়কে "বছরের সর্বাধিক আশাজনক পরিচালক পুরস্কার" প্রদান করা হয়। শিল্পান্তর নামক তাঁর দ্বিতীয় চলচ্চিত্র সোফিয়া আন্তর্জাতিক চলচ্চিত্র উৎসবে সর্বপ্রথমে প্রদর্শন করা হয়। ২০০৩ সালে ব্রাতিস্লাভা আন্তর্জাতিক চলচ্চিত্র উৎসবে চলচ্চিত্রটি প্রতিযোগিতামূলক বিভাগে নির্বাচন করা হয়েছিল। "দেবদাস" ছাড়া এটিই একমাত্র ভারতীয় চলচ্চিত্র যেটি ২০০৩ সালে হেলসিঙ্কি আন্তর্জাতিক চলচ্চিত্র উৎসবের জন্য নির্বাচিত করা হয়। উক্ত চলচ্চিত্রে অভিনেয়ের জন্য দেবশ্রী রায়কে সেরা অভিনেত্রী হিসেবে কলাকার পুরস্কার প্রদান করা হয়।
ইংরেজি ও হিন্দি ভাষায় তাঁর তৃতীয় চলচ্চিত্র "দেবকী", এতে বলিউডের দুজন অভিনেত্রী পেরিজাদ জোরাবিয়ান ও সুমন রঙ্গনাথন অভিনয় করেন যা ২০০৬ সালে মুক্তি পায়। এই চলচ্চিত্রটি ইন্ডিয়ান ওসিয়ান বিভাগে ওসিয়ান সিনেফ্যান চলচ্চিত্র উৎসবে প্রদর্শনীর জন্য নির্বাচন করা হয়। চলচ্চিত্রটি অ্যাসভিল চলচ্চিত্র উৎসবে সেরা চলচ্চিত্রের পুরস্কার পায়।
"কাঁটাতার", তাঁর চতুর্থ চলচ্চিত্র ৭ম ওশিয়ান সিনেফ্যান চলচ্চিত্র উৎসবে এশীয় প্রতিযোগিতায় নির্বাচিত হয়। এছাড়া চলচ্চিত্রটি লন্ডনের রেইনড্যান্স চলচ্চিত্র উৎসব-এ প্রদর্শন করা হয়েছিল।
বাপ্পাদিত্য চলচ্চিত্র ছাড়াও বাংলা চ্যানেল আলফা বাংলার জন্য কলকাতার স্থাপত্যের ইতিহাসের উপর "আনন্দনগরীর কথাকাটা" নামে একটি দূরদর্শন ধারাবাহিকও পরিচালনা করেছেন। উপজাতীয় মুখোস-উপর তৈরি তাঁর একটি তথ্যচিত্র দূরদর্শন-এ সম্প্রচার করা হয়েছিল।
তাঁর "কাগজের বউ" চলচ্চিত্রটি শীর্ষেন্দু মুখোপাধ্যায় রচিত একই নামের একটি উপন্যাস অবলম্বনে তৈরি এবং এটি ২০১০ সালে মুক্তি পায়।
তিনি সম্পাদক দীপক মণ্ডলের সঙ্গে দীর্ঘ সময় সহযোগী ছিলেন, যার সাথে তিনি ২০০৯ থেকে ২০১৫ সাল পর্যন্ত কাজ করেন।
বাপ্পাদিত্য বন্দ্যোপাধ্যায় একজন কবিও ছিলেন। তাঁর প্রকাশিত রচনাগুলির মধ্যে "পোকাদের আত্মীয়স্বজন উল্লেখ্য। তিনি আধুনিক চলচ্চিত্রের বিভিন্ন দিক নিয়ে নিয়মিত লেখালেখি করতেন।
বাপ্পাদিত্য বন্দ্যোপাধ্যায় পরিচালিত চলচ্চিত্রসমূহ নিম্নে উল্লেখ করা হলো। উল্লেখিত চলচ্চিত্রগুলোর বেশ কয়েকটিতে তিনি পরিচালনাসহ চিত্রনাট্য, সংলাপ ও প্রযোজকের কর্তৃত্ব পালন করেছেন।
০৭ নভেম্বর ২০১৫ সালে কলকাতায় ৪৫ বছর বয়সে একাধিক অঙ্গ ব্যর্থ হওয়ার কারণে বাপ্পাদিত্যের মৃত্যু হয়।
রেস ৩
রেস ৩ একটি মুক্তিপ্রাপ্ত ভারতীয় হিন্দি ভাষার চলচ্চিত্র। এটি রেস সিরিজের তিন নম্বর চলচ্চিত্র যা পরিচালনা করেছেন রেমো ডি'সুজা এবং টিপস ফিল্মস ও সালমান খান ফিল্মস এর ব্যানারে নির্মাণ করা হয়েছে।
বিগত দুইটি চলচ্চিত্র নির্মাণ করার সফলতার পর, এই সিরিজের তৃতীয় চলচ্চিত্র নির্মাণের পরিকল্পনা করা হয়।
সাকিব সেলিম
সাকিব সেলিম কোরেশী (; জন্ম: ৮ এপ্রিল ১৯৮৮) একজন ভারতীয় চলচ্চিত্র অভিনেতা এবং মডেল যিনি প্রধাণত হিন্দি চলচ্চিত্রে কাজ করে থাকেন। বলিউড চলচ্চিত্রে শিল্পে কাজ শুরু করার আগে তিনি প্রাথমিকভাবে একজন মডেল হিসেবে কাজের মাধ্যমে তিনি তার কর্মজীবন শুরু করেছিলেন। মুম্বাইয়ে পাড়ি জমানোর পরে তিনি বিভিন্ন বিজ্ঞাপনচিত্রে কাজ করেন। টেলিভিশন বিজ্ঞাপনে কাজ করার সময় তিনি চলচ্চিত্রে কাজ করার আগ্রহ পান এবং অভিনেতা হিসেবে যশ রাজ ফিল্মস এর একটি সহ-অভিনেতা হিসেবে দুটি চলচ্চিত্রের জন্য চুক্তিবন্ধ হন।
সাকিব সেলিম ভারতের দিল্লির একটি মুসলিম সম্ভ্রান্ত পরিবারে জন্মগ্রহণ করেন। তার পিতা সেলিম কোরেশী একজন বিশিষ্ট ব্যবসায়ী যার দিল্লীর আশেপাশে সেলিম নামের ১০টি রেষ্টুরেন্ট পরিচালনা করে থাকেন এবং তার মাতা আমিনা কোরেশী একজন গৃহিনী। হোমা কোরেশী নামে তার একটি বোন রয়েছে এবং নাইম কোরেশী ও হাসিন কোরেশী নামে দুই ভাই রয়েছে।
বৈষ্ণব আখড়া
আখড়া শব্দের বাংলা অর্থ আধ্যাত্নিক অনুশীলনের স্থান। ইহা সাধু পুরুষ বা গুরু, গোসাঁইদের সমাধির উপর নির্মত হয়। আখড়াতে সাধুসন্তদের সেবা করার জন্য ভক্তরা সবসময় জড় হয়। তারা কোন নির্দিষ্ট আরাধ্য দেবতাকে সেখানে সেবা অর্চ্চনা করে থাকে। বাংলাদেশ তথা ভারতের অনেক অঞ্চলে জগন্মোহনী বাউল মতবাদ এর বৈষ্ণবদের হাজার হাজার আখড়া বিদ্যমান আছে, তারা সেখানে গুরু পরম্পরা গোসাঁইগণের সেবা অর্চ্চনা করে থাকে। জগন্মোহনী বাউল বৈষ্ণবদের কয়েকটি বিখ্যাত আখড়ার নাম হল, বিথাঙ্গল আখড়া (হবিগঞ্জ), মাছুলিয়ার আখড়া (হবিগঞ্জ জেলা অবস্থিত), জলাসুখার আখড়া (হবিগঞ্জ), দিল্লীর আখড়া ( কিশোরগঞ্জ), শ্যাম বাউলের আখড়া হবিগঞ্জ। ভক্তরা প্রতিদিন আখড়ায় ভোগাদি প্রদান করে। সেই সুপ্রাচীনকাল থেকে আখড়ায় আধ্যাত্নিক সাধকদের সেবা অর্চ্চনার কাজ চলে আসছে। মাছুলিয়ার আখড়া জগন্মোহন গোসাঁইর সমাধির ইপর নির্মিত। বিথাঙ্গল বড় আখড়া রামকৃষ্ণ গোসাঁইর সমাধির উপর নির্মিত। আবার কোথাও যেখানে বাউল সাধকেরা বসে ধ্যান করতেন সেখানে আখড়া প্রতিষ্ঠিতত হয়; যেমন দিল্লীর আখড়া সাধক নারায়ণ গোসা্বামী (রামকৃষ্ণ গোসাঁইর শিষ্য) যেখানে বসে ধ্রান করতেন সেখানে নির্মিত হয়। দিল্লীর আখড়ার সমস্ত ভূমি সম্রাট জাহাঙ্গীর নারায়ন গোস্বামীর নামে উৎসর্গ করেন।
ফরিদ উদ্দিন আহমেদ
অধ্যাপক ফরিদ উদ্দিন আহমেদ হচ্ছেন একজন বাংলাদেশি শিক্ষক এবং শাহজালাল বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।
ফরিদ উদ্দিন মোনাশ বিশ্ববিদ্যালয় থেকে অর্থনীতিতে স্নাতকোত্তর ডিগ্রী লাভ করেন। তিনি ঢাকা বিশ্ববিদ্যালয়ের অর্থনীতি বিভাগের সাবেক অধ্যাপক এবং সামাজিক বিজ্ঞান অনুষদের ডীনের দায়িত্ব পালন করেছেন।
ফরিদ উদ্দিন বর্তমানে "ফেডারেশন অফ বাংলাদেশ ইউনিভার্সিটি টিচার্স এ্যাসোসিয়েশনের" (FBUTA) সভাপতির দায়িত্ব পালন করছেন।
কাজী আজিজুল ইসলাম
শহীদ কাজী আজিজুল ইসলাম হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধীকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।